

**Projektu uzraudzības komisijas sēdes protokols**

Ādažos, 2025. gada 11.septembrī  Nr. ĀNP/1-7-5/25/26

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: G.Miglāns, E.Kāpa, S.Mūze, Ģ.Dubkēvičs, I.Pērkone, L.Bernāns

**Nepiedalās:** K.Miķelsone,

**Uzaicināti:** A.Vinogrādova, A.Plūksna, I.Jankovskis

**Protokolē:** I.Krūzmane

**Sēde notiek:** Klātienē un attālināti *MS Teams* vidē

**Sēde sākās:** sākās plkst. 10.00 un tika slēgta plkst.11.07

DARBA KĀRTĪBA

1. Par atkārtota iepirkuma - Sporta laukumu ierīkošana Garciemā rezultātiem.
2. Par kultūras un amatniecības centra «Blusas» saimniecības ēkas pārbūvi.
3. Par projekta “LifeBauhausing” projektēšanas iepirkuma publiskās ārtelpas labiekārtošanai pie Pirmās ielas 42A piedāvājumiem.
4. Par plānotajiem Ziemassvētku rotājumiem Ādažu novadā.

SANĀKSMES GAITA

|  |  |  |  |  |
| --- | --- | --- | --- | --- |
|

|  |
| --- |
| 1. **Par atkārtota iepirkuma - Sporta laukumu ierīkošana Garciemā rezultātiem**
 |

(A.Vinogrādova)A.VINOGRĀDOVA informē, ka pēc tehniskās specifikācijas sadaļu samazināšanas sporta laukuma ierīkošanas izmaksas joprojām būtiski pārsniedz plānotās. Iepirkumā saņemts viens piedāvājums, kas vēl nav vērtēts, par 40 000 EUR bez PVN. Pieejamais finansējums sastāda 25 689 EUR, un daļa no pašvaldības līdzekļiem būtu 22 700 EUR.E.KĀPA rosina dalīt – gatavot paskaidrojuma rakstu un sludināt iepirkumu atsevišķi.L.BERNĀNS piekrīt paskaidrojuma raksta gatavošanai kā iespējami izdevīgākam risinājumam.**KOMISIJA NOLEMJ: atbalstīt priekšlikumu iepirkuma izbeigšanai, gatavot cenu aptauju paskaidrojuma rakstam.**

|  |
| --- |
| 1. **Par kultūras un amatniecības centra «Blusas» saimniecības ēkas pārbūvi**
 |

(A.Plūksna)A.PLŪKSNA informē par dziļurbuma ierīkošanu kultūras un amatniecības centra “Blusas” darbības nodrošināšanai, kas saskaņā ar MK noteikumiem būs jāiežogo 10 m rādiusā, kā arī kanalizācijas tvertnes 8 m3 ievietošanu, kas ir lētāk, nekā centralizētā ūdensvada un kanalizācijas pievilkšana ~340 m garumā, t.sk.. 3 ceļa un ielu šķērsojumi ar caurduri ~60 m.L.BERNĀNS norāda, ka 8 m2 tvertne nav pietiekami liela plānotam apmeklējumam, rosina ierīkot bioloģisko kanalizāciju kā atbilstošāku risinājumu.KOMISIJA debatē par to, vai apmeklējums būs pietiekami regulārs bioloģiskās kanalizācijas darbības nodrošināšanai.A.PLŪKSNA informē, ka ventilācijas tāme pārsniedz plānotās izmaksas, rosina pārskatīt apmeklētāju skaitu, kā arī nomainot PV2 iekārtas uz nosūces iekārtām un paredzēt kondicionieru ierīkošanu.**KOMISIJA NOLEMJ: atbalstīt priekšlikumu bioloģiskās kanalizācijas risinājuma ierīkošanai un ventilācijas sistēmas ierīkošanai (paredzot vienlaicīgu 40 līdz 50 apmeklētāju skaitu).**

|  |
| --- |
| 1. **Par projekta “LifeBauhausing” projektēšanas iepirkuma publiskās ārtelpas labiekārtošanai pie Pirmās ielas 42A piedāvājumiem**
 |

(I.Pērkone)I.PĒRKONE atgādina par publiskās ārtelpas labiekārtošanas laika grafiku un projekta virzību. Tika izvērtēti 5 piedāvājumi, no kuriem potenciālā pakalpojuma sniedzēja piedāvājums, ar ko varētu slēgt līgumu par projektēšanu, prasa 20 933.00 EUR, kas par 10 933,00 EUR pārsniedz budžetā paredzēto. Rosina atbalstīt līguma slēgšanu ar SIA “Projekts 3”, trūkstošo summu novirzīt no EUCF projekta konta. KOMISIJA precizē procentuālo izmaksu pieaugumu pret plānoto.I.PĒRKONE komentē, ka tikai Latvijā šiem projektiem ir tik neparedzēti augstas izmaksas, norādot, ka citas valstis ar šādu problēmu šī projekta ietvaros nesaskaras.**KOMISIJA NOLEMJ: atbalstīt trūkstošās summas novirzīšanu no EUCF projekts konta, uzdot APN gatavot protokollēmumu Finanšu komitejai.**

|  |
| --- |
| 1. **Par plānotajiem Ziemassvētku rotājumiem Ādažu novadā**
 |

(I.Pērkone, I.Jankovskis)I.PĒRKONE informē, ka šogad Ziemassvētku noformējumu eksponēšana plānota no 30. novembra līdz 16. janvārim. Pakalpojumu nodrošinās gan pašvaldības aģentūra “Carnikavas komunālsserviss”, gan ārpakalpojums. Iepirkumā paredzēta gaismas dekoru noma, montāža un demontāža, plānotā līgumcena 31 500.00 EUR ar PVN. Iepazīstina ar karti un vietām, kurās noformējumi tiks eksponēti, to veidu un skaitu.Ģ.DUBKĒVIČS rosina jautājumu izvērtēt deputātiem, un uzdot aģentūrai pamazām pārņemt svētku rotājumu iegādes un izvietošanas darbus pilnā apmērā.L.BERNĀNS komentē, ka efektīvāka ir noma, lai nodrošinātu mūsdienīgus un efektīvus dekorus. Aģentūrai trūkst resursu, lai nodrošinātu operatīvu uzstādīšanu dažu dienu laikā. G. PORIETIS aicina uzrunāt iesaistīties sabiedrību un iedzīvotāju padomes.I.JANKOVSKIS rosina stingri turēties pie pašreizējā rotājumu izvietošanas plāna, jo katrs pieslēgums ir attiecīgi pielāgots, izmaiņu veikšana esošajiem rotājumiem netiek plānota.**KOMISIJA NOLEMJ: pieņemt informāciju zināšanai, uzdot APN gatavot informatīvu ziņojumu uz septembra Finanšu komiteju.** Komisijas priekšsēdētājs G.PorietisŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |